Anton Zeilinger

Anton Zeilinger (s. 20. toukokuuta 1945 Ried im Innkreis) on itävaltalainen kvanttifysiikan tutkija. Zeilingerille myönnettiin Nobelin fysiikanpalkinto vuonna 2022 yhdessä Alain Aspectin ja John Clauserin kanssa.

Zeilinger on Wienin yliopiston kvanttioptiikan ja kvantti-informaation instituutin johtaja. Hän on tehnyt urallaan useita kokeita jotka ovat osoittaneet, että kvanttimaailman oudot ilmiöt eivät ole vain teoriaa, vaan tapahtuvat myös oikeasti. Tämä on tehnyt hänestä nykyajan tunnetuimman ja seuratuimman kvanttifysiikan ilmiöiden tutkijan.

Häneltä on suomennettu kirja Fotonien tanssi – Einsteinistä kvantti­tele­portaatioon (Terra Cognita).Kustantamo Terra Cognitan kirjaesittely  Viitattu 22.8.2013

Zeilinger on saanut Wolfin palkinnon fysiikasta vuonna 2010. Hän on ollut Academia Europæan jäsen vuodesta 2011.https://www.ae-info.org/ae/Member/Zeilinger_Anton

 Lähteet 

Luokka:Itävaltalaiset fyysikot
Luokka:Ranskan tiedeakatemian jäsenet
Luokka:Academia Europæan jäsenet
Luokka:Vuonna 1945 syntyneet
Luokka:Elävät henkilöt
Luokka:Nobelin fysiikanpalkinnon saajat